Εκπαιδευτικός σχεδιασμός μαθημάτων στο Moodle για την ελληνική ως δεύτερη/ξένη γλώσσα με βάση τις αρχές της διαπολιτισμικής εκπαίδευσης
Creators: name: Νεστορίδου, Λεμονιά Ευαγγέλου
Publisher: name: Aristotle University of Thessaloniki
Year: 2023
Subjects: Διαπολιτισμική Εκπαίδευση
Συστήματα Διαχείρισης Μάθησης
Ελληνικά ως δεύτερη/ξένη γλώσσα
Intercultural Education
Learning Management Systems
Greek as a second/foreign language

description: Το γεγονός ότι οι κοινωνίες απαρτίζονται από πολλά και διαφορετικά άτομα τα οποία προέρχονται από διαφορετικά πολιτισμικά υπόβαθρα έχει δημιουργήσει την ανάγκη για εφαρμογή της διαπολιτισμικής εκπαίδευσης. Μέσω αυτής παρέχεται ισότητα ευκαιριών τόσο στην εκπαίδευση, όσο και στην κοινωνία. Παράλληλα, δημιουργούνται συνθήκες αλληλεπίδρασης ατόμων που προέρχονται από διαφορετικά πολιτισμικά περιβάλλοντα με γνώμονα τον σεβασμό και την αλληλεγγύη για καθετί διαφορετικό. Ταυτόχρονα οι σύγχρονες κοινωνίες έχουν καταστήσει αναπόφευκτη τη χρήση νέων τεχνολογιών στη μαθησιακή διαδικασία. Πιο, συγκεκριμένα, η χρήση νέων τεχνολογιών στην εκμάθηση γλωσσών προσφέρει το περιβάλλον εκείνο που συνδυάζει την πρόσβαση στην πληροφορία και την δυνατότητα αλληλεπίδρασης με τους άλλους. Ειδικότερα, ένα από τα Συστήματα Διαχείρισης Μάθησης (Learning Management System), το Moodle χρησιμοποιήθηκε για την υλοποίηση μαθημάτων για τα ελληνικά ως δεύτερη/ξένη γλώσσα της παρούσας εργασίας, στόχος της οποίας είναι η αξιοποίηση όλων των δυνατοτήτων που παρέχει η πλατφόρμα αυτή ενώ ο ρόλος των εκπαιδευόμενων στα μαθήματα που σχεδιάστηκαν είναι να ερμηνεύουν πολιτισμικές πρακτικές σχετικές με το επικοινωνιακό τους ρεπερτόριο ως χρήστες/-τριες της ελληνικής γλώσσας. Με τη χρήση του Moodle σχεδιάστηκαν και αναπτύχθηκαν δώδεκα μαθήματα για τα ελληνικά ως δεύτερη/ξένη γλώσσα για όλα τα επίπεδα εκμάθησης γλωσσών σύμφωνα με το Κοινό Ευρωπαϊκό Πλαίσιο Αναφοράς για την εκμάθηση, τη διδασκαλία και την αξιολόγηση των γλωσσών του Συμβουλίου της Ευρώπης. Η χρησιμότητα της συγκεκριμένης εργασίας έγκειται στο γεγονός ότι είναι σημαντικό να παρέχεται στα άτομα που είναι μέλη των σύγχρονων πολυπολιτισμικών κοινωνιών η δυνατότητα να χρησιμοποιούν κώδικες επικοινωνίας, οι οποίοι να ανταποκρίνονται και να καλύπτουν τις γλωσσικές τους ανάγκες. Η εργασία απαρτίζεται από το θεωρητικό μέρος στο οποίο γίνεται μια ανασκόπηση της βιβλιογραφίας για τα ελληνικά ως δεύτερη ξένη γλώσσα, τη διαπολιτισμική εκπαίδευση και τη χρήση νέων τεχνολογιών στην εκμάθηση γλωσσών με βάση τη διαπολιτισμική εκπαίδευση. Ακολουθεί το πρακτικό μέρος στο οποίο παρουσιάζονται τα σχέδια μαθήματος για τα ελληνικά ως δεύτερη/ξένη γλώσσα. Η εργασία ολοκληρώνεται με τη σύνοψη των πληροφοριών και καταλήγει στην παρουσίαση προτάσεων για μελλοντική διερεύνηση.
description: Due to the fact that societies nowadays consist of many different people, who they come from different cultures, Intercultural Education provides equal opportunities in education and society. Moreover, there are conditions that promote interplay with people that come from different cultural background, driven through respect and solidarity for anything different. At the same time, contemporary societies have made the adjustment of new technologies unavoidable in learning process. The adjustment of new technologies specifically in learning languages provides the environment that combine the access to information with the ability to interact with others. To be more specific, one of the Learning Management Systems (LMS), Moodle has been used for performing courses for Greek as a second/foreign language in this paper in which the goal is to utilize al the capabilities produced by this platform. Also, the role of students in the courses is to explicate cultural practices which are relevant to the communicative competence as users of Greek as a second/foreign language. There are twelve courses on Moodle for Greek as a second/foreign language for all the levels of language learning according to the Common European Framework of reference for languages: learning, teaching, assessment. The utility of this paper lies in the fact that it is important to people that are members of modern multicultural societies, to be provided with the ability of using codes who correspond and cover their linguistic needs, to communicate. This paper consists of a theoretical part in which there is a bibliographic review about Greek as a second/foreign language, Intercultural education, and the use of new technologies in learning languages based on Intercultural education. In the practical part of the paper the courses’ plans are presented. The paper is completed with a summary of information that have been extracted and ends up with suggestions for future study.